निजी प्रैक्टिस कर रहे डॉक्टरों पर कार्रवाई से कौन रोक रहा
हाईकोर्टमें बुधवार को स्वास्थ्य विभाग के प्रधान सचिव आरके महाजन ने कहा-यह हकीकत है कि डॉक्टर ड्यूटी से ज्यादा प्राइवेट प्रैक्टिस पर ध्यान देते हैं। कोर्ट ने उनसे पूछा-ऐसे डॉक्टरों पर क्या कार्रवाई हो रही है? कार्रवाई कीजिए। आपको रोक कौन रहा है?
इसके पहले अपर महाधिवक्ता अंजनी कुमार ने प्रधान सचिव की ओर से जवाबी हलफनामा दायर कर कहा कि मेडिकल कॉलेजों में प्रोफेसर तथा अन्य पदों पर सरकार ने नियुक्ति कर दी है। कार्यकारी मुख्य न्यायाधीश न्यायमूर्ति हेमंत गुप्ता और न्यायमूर्ति सुधीर सिंह की खंडपीठ बुधवार को जितेंद्र कुमार सिंह की ओर से दायर याचिका पर सुनवाई कर रही थी। प्रधान सचिव ने बताया कि मेडिकल काॅलेजों में रिक्त पदों को भरने के लिए सरकार ने काम पूरा कर लिया है। आगे बीपीएससी को करना है। यह भी बताया कि असिस्टेंट प्रोफेसरों की संविदा पर बहाली करने का अधिकार मेडिकल कॉलेजों के प्राचार्यों को दिया गया है। कोर्ट का कहना था कि संविदा पर बहाल डॉक्टर स्थाई कर्मचारी तो नहीं होंगे। वे अगर ड्यूटी की बजाय निजी प्रैक्टिस करेंगे, तो सरकार क्या करेगी?
hin_Deva hin_Deva hin_Deva